CELEX: 52011PC0185
Language: mt
Date: 2011-04-06
Title: Proposta għal DEĊIŻJONI TAL-KUNSILL li tistabbilixxi l-pożizzjoni tal-Unjoni Ewropea fi ħdan il-Kunsill Ġenerali  tal-Organizzazzjoni Dinjija tal-Kummerċ dwar l-adeżjoni tar-Repubblika tal-Vanuatu mal-Organizzazzjoni Dinjija tal-Kummerċ

|

52011PC0185

/* KUMM(2011) 185 finali - NLE 2011/0077 */  Proposta għal DEĊIŻJONI TAL-KUNSILL li tistabbilixxi l-pożizzjoni tal-Unjoni Ewropea fi ħdan il-Kunsill Ġenerali  tal-Organizzazzjoni Dinjija tal-Kummerċ dwar l-adeżjoni tar-Repubblika tal-Vanuatu mal-Organizzazzjoni Dinjija tal-Kummerċ  

	[pic] | KUMMISSJONI EWROPEA |Brussel 6.4.2011KUMM(2011) 185 finali2011/0077 (NLE)Proposta għalDEĊIŻJONI TAL-KUNSILLli tistabbilixxi l-pożizzjoni tal-Unjoni Ewropea fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Vanuatu mal-Organizzazzjoni Dinjija tal-KummerċMEMORANDUM TA’ SPJEGAZZJONI1. KUNTEST TAL-PROPOSTAĦarsa ġenerali lejn it-Termini tal-Adeżjoni tal-Vanuatu mad-WTOI. DAĦLAMembri tal-Organizzazzjoni Dinjija tal-Kummerċ (WTO) u r-Repubblika tal-Vanuatu laħqu l-istadju konklussiv ta' ftehim dwar it-termini tal-adeżjoni tal-Vanuatu fl-organizzazzjoni. Dan wasal wara ħafna snin ta’ negozjati, li bdew meta l-Vanuatu ressqet l-applikazzjoni tagħha biex tingħaqad mad-WTO fl-1995. Il-Vanuatu kkonkludiet in-negozjati tagħha għall-adezjoni fl-2001 u l-Komunità Ewropea f'dak iż-żmien aċċettat formalment il-pakkett tal-adeżjoni. Madankollu, sussegwentement, il-Vanuatu talbet aktar żmien biex tikkunsidra l-pakkett ta' adeżjoni. Fl-2008, il-Vanuatu ħabbret li kienet lesta tkompli bil-ħidma fil-proċess tal-adeżjoni. Għalhekk sa mill-2009, qed isir xogħol tekniku biex jiġi aġġornat il-pakkett ta' adeżjoni miftiehem fl-2001. It-talba tal-Vanuatu għall-adeżjoni ġiet eżaminata skont il-linji gwida stipulati fid-Deċiżjoni tal-Kunsill Ġenerali tad-WTO tal-10 ta' Diċembru 2002 dwar l-adeżjoni tal-pajjiżi l-inqas żviluppati (LDC) u jeħtieġ li issa jkun hemm Deċiżjoni tal-Kunsill li tapprova t-termini tal-adeżjoni tal-Vanuatu, qabel l-UE tkun tista' tappoġġa formalment is-sħubija tal-Vanuatu.Taqsira tat-termini tal-adeżjoni tinsab hawn taħt.II. TAQSIRA TAT-TERMINI TAL-ADEŻJONI TAL-VANUATU MAD-WTO SKONT IS-SETTURIr-rata konsolidata finali medja)(final bound rate (FBR)) tal-Vanuatu hija ta' madwar 40 %. Il-medja konsolidata finali ta' 40 % hija wkoll il-medja tal-parti l-kbira tas-setturi industrijali u agrikoli, b'relattivament ftit eċċezzjonijiet.Minn 5060 linja tariffarja doganali fl-iskeda tal-Vanuatu, 98 biss mhumiex se jilħqu l-FBR fil-mument tal-adeżjoni, u għalhekk se jkollhom perjodu ta' implimentazzjoni. Fost dawk it-98 linja, 52 linja se jitnaqqsu għal rati konsolidati finali fl-1 ta' Jannar 2011, 45 linja (inklużi l-inbejjed u l-ispirti) se jintnaqqsu għal rati konsolidati finali fl-1 ta' Jannar 2013 u linja wahda (il-birra) se titnaqqas għal rati konsolidati finali fl-1 ta' Jannar 2015.Dawn il-livelli medji għat-tariffi huma pjuttost raġjonevoli meta jitqies l-istatus ta' LDC tal-Vanuatu, id-daqs żgħir tagħha u l-vulnerabbiltà tal-ekonomija tagħha, kif ukoll il-karattru insulari tagħha. Il-prattika tal-UE fl-imgħoddi relatata mal-LDCs kienet li jiġu aċċettati bħala raġjonevoli dawn il-livelli ta' tariffi għal ekonomiji ta' daqs kumparabbli. Il-Vanuatu qed tieħu sehem fin-negozjati ta' Ftehim ta' Sħubija Ekonomika (FSE) komprensiv bħala parti mill-grupp tal-Paċifiku tal-pajjizi tal-AKP.Prodotti industrijali-  L-FBR medju għal prodotti mhux agrikoli huwa ta' 39,6 %.-  Il-parti l-kbira tas-setturi industrijali huma marbuta b'rati konsolidati medji ta' 40 %, b'xi wħud mil-linji tariffarji li laħqu l-65 % fil-Kimiki, fit-Tessuti, fil-Karta u fil-Makkinarju.-  L-ogħla livelli ta' tariffi medji jinsabu fl-Għamara u l-Ġugarelli (b'rati konsolidati finali huma 'l fuq minn 60 %).-  Prodotti farmaċewtiċi (mingħajr dazju) u Tagħmir Mediku jippreżentaw livelli konsolidati medji 'l isfel minn 10 %.Prodotti agrikoli-  Fuq il-prodotti agrikoli, il-medja tal-FBR hija ta' 42,8 %.-  Ir-rati l-aktar għolja huma ta' 75 % għall-ilma minerali u l-birra. Għall-frott u l-ħaxix frisk, ir-rata hija ta' 65 %. Ir-rati konsolidati finali għat-tabakk jilħqu l-55 %.ServizziL-iskeda ta' impenji speċifiċi tal-Vanuatu fis-servizzi hija sodisfaċenti ħafna meta jitqies l-istatus tagħha ta' LDC. Il-Vanuatu se tidħol għal impenji fi kwistjonijiet ta' aċċess għas-suq u trattament nazzjonali f'sensiela wiesgħa ta' setturi tas-servizzi, inklużi s-servizzi professjonali, is-servizzi tal-komunikazzjoni (servizzi ta' kurjer u ta' telekomunikazzjonijiet), servizzi relatati mal-bini, id-distribuzzjoni, l-edukazzjoni, l-ambjent, il-finanzi, it-turiżmu u t-trasport bl-ajru.Impenji ta' protokollFl-aħħar stadju multilaterali tal-proċess ta’ adeżjoni, il-Membri tad-WTO fittxew kollettivament li jiżguraw il-kompatibbiltà bażika tal-liġijiet u l-istituzzjonijiet kummerċjali tal-Vanuatu mar-regoli u l-ftehimiet tad-WTO, u niżżluhom fil-Protokoll ta’ Adeżjoni u fir-Rapport tal-Grupp ta’ Ħidma. Il-kwistjonijiet li ġejjin huma ta’ interess partikolari għall-UE:Id-drittijiet tal-kummerċIl-Vanuatu qed timpenja ruħha li, sad-data tal-adeżjoni, toħroġ, awtomatikament u minnufih, fuq talba minn kwalunkwe entità lokali jew barranija, liċenzji li jippermettu d-detenturi barranin u lokali li jinvolvu rwieħhom fl-importazzjoni u l-esportazzjoni ta' prodotti mingħajr ma jidħlu għal attivitajiet ta' manifattura jew ta' distribuzzjoni. Flimkien ma' dan, għandha tinħoloq kategorija unika ta' liċenzji, li għandha tippermetti lid-detenturi tal-liċenzji għad-distribuzzjoni li jaħdmu wkoll fl-importazzjoni u l-esportazzjoni. Id-drittijiet tal-liċenzji kummerċjali li jiksru kwalunkwe impenn favur in-nuqqas ta' diskriminazzjoni u t-trattament nazzjonali għandhom jitneħħew. Il-leġiżlazzjoni rilevanti ġiet emendata u implimentata riċentement.Taxxi interni fuq l-importazzjonijietIl-Vanuatu impenjat ruħha li tapplika t-taxxi nazzjonali tagħha f'konformità sħiħa mad-dispożizzjonijiet rilevanti tad-WTO b'mod li mhuwiex diskriminatorju għall-importazzjonijiet mill-Membri kollha tad-WTO u għall-prodotti magħmula lokalment.L-iskeda tat-taxxi tas-sisa ġiet emendata riċentement biex tneħħi d-diskriminazzjoni bejn xarbiet alkoħoliċi simili jew li jixxiebħu..Drittijiet tal-Proprjetà IntellettwaliFl-2000, l-2003, u l-2008, il-Vanuatu għaddiet leġiżlazzjoni dwar kategoriji differenti ta' drittijiet ta' proprjetà intellettwali biex tiżgura l-konformità mal-Ftehim TRIPS, u impenjat ruħha li tadotta l-bqija tal-leġiżlazzjoni meħtieġa. Hija talbet għal perjodu tranzitorju sal-1 ta' Diċembru 2012 biex timplimenta bis-sħiħ l-obbligi tal-Ftehim TRIPS, u ressqet skeda ta' żmien għal kull pass li għandu jittieħed sa dakinhar. Il-Vanuatu kkonfermat li matul il-perjodu tranżitorju, japplikaw it-trattament nazzjonali u it-trattament tan-Nazzjon l-Aktar Favorit (MFN) skont il-leġiżlazzjoni stabbilita attwalment.III. RAKKOMANDAZZJONIBil-preżentazzjoni tat-termini tal-Adeżjoni tar-Repubblika tal-Vanuatu fid-WTO għall-approvazzjoni tal-Kunsill, il-Kummissjoni tqis dawn it-termini bħala li jirrappreżentaw pakkett bilanċjat iżda ambizzjuż ta’ impenji tal-ftuħ tas-suq, li se jġib benefiċċji sostanzjali lill-Vanuatu u lis-sħab kummerċjali tagħha tad-WTO bl-istess mod.2011/0077 (NLE)Proposta għalDEĊIŻJONI TAL-KUNSILLli tistabbilixxi l-pożizzjoni tal-Unjoni Ewropea fi ħdan il-Kunsill Ġenerali tal-Organizzazzjoni Dinjija tal-Kummerċ dwar l-adeżjoni tar-Repubblika tal-Vanuatu mal-Organizzazzjoni Dinjija tal-KummerċIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 91, 100(2) u 207(4) l-ewwel subparagrafu flimkien mal-Artikolu 218(9) tiegħu,Wara li kkunsidra l-proposti mill-Kummissjoni Ewropea,Billi:(1) Fis-7 ta’ Lulju 1995 il-Gvern tar-Repubblika tal-Vanuatu applika għall-adeżjoni mal-Ftehim li jistabbilixxi l-Organizzazzjoni Dinjija tal-Kummerċ (WTO), skont l-Artikolu XII ta’ dan il-Ftehim.(2) Fis-11 ta’ Lulju 1995 twaqqaf Grupp ta’ Ħidma dwar l-adeżjoni tal-Vanuatu sabiex jilħaq ftehim dwar it-termini ta’ adeżjoni aċċettabbli għar-Repubblika tal-Vanuatu u l-Membri kollha tad-WTO.(3) Il-Kummissjoni, f'isem l-Unjoni Ewropea, nnegozjat sensiela komprensiva ta' impenji għall-ftuħ tas-suq min-naħa tar-Repubblika tal-Vanuatu li huma ta' importanza partikolari għall-Unjoni Ewropea.(4) Dawn l-impenji huma issa inkorporati fil-Protokoll ta’ Adeżjoni tar-Repubblika tal-Vanuatu fid-WTO.(5) L-adeżjoni mad-WTO hija mistennija tagħmel kontribut pożittiv u dejjiemi għall-proċess ta’ riforma ekonomika u għall-iżvilupp sostenibbli fir-Repubblika tal-Vanuatu.(6) Il-Protokoll ta’ Adeżjoni għandu għalhekk jiġi approvat.(7) L-Artikolu XII tal-Ftehim li jistabbilixxi d-WTO jistipula li t-termini tal-adeżjoni għandu jkun hemm qbil dwarhom bejn il-Membru tal-adeżjoni u d-WTO, u li l-Konferenza Ministerjali tad-WTO tapprova t-termini ta’ adeżjoni min-naħa tad-WTO. L-Artikolu IV.2 tal-Ftehim li jistabbilixxi d-WTO jistipula li fl-intervalli bejn il-laqgħat tal-Konferenza Ministerjali, il-funzjonijiet tagħha għandhom isiru mill-Kunsill Ġenerali.(8) Għalhekk, jeħtieġ li tiġi stabbilita l-pożizzjoni li trid tittieħed mill-Unjoni Ewropea fi ħdan il-Kunsill Ġenerali,ADOTTA DIN ID-DEĊIŻJONI:Artikolu uniku1. Il-pożizzjoni li trid tittieħed mill-Unjoni Ewropea fi ħdan il-Kunsill Ġenerali tad-WTO dwar l-adeżjoni tar-Repubblika tal-Vanuatu mad-WTO, hija li tapprova l-adeżjoni.2. Din id-deċiżjoni għandha tidħol fis-seħħ mal-adozzjoni tagħha. Għandha tiġi ppubblikata fil-Ġurnal Uffiċjali.Magħmul fi […],Għall-KunsillIl-President